ડાકોરમાં તા. ૧૪મીના રોજ શનિવારે નીકળનારી ભગવાનની રથયાત્રાને લઇને વૈષ્ણવો તથા શ્રધ્ધાળુઓમાં ભારે ઉત્સાહ જોવા મળી રહ્યા છે. રથયાત્રાના બે દિવસ બાકી રહ્યા છે. ભગવાનની રથયાત્રા જે માર્ગ પરથી પસાર થવાની છે તે રૂટના માર્ગ ઠેર ઠેર નાના મોટા ખાડા તેમજ પાણીના ખાબોચિયા ભરાયેલા છે. આ માર્ગની મરામત અંગે પાલિકા તંત્રને અગાઉથી રજૂઆત કરવા છતાં તંત્ર દ્વારા ખાડાની મરામત તેમજ રોડ સરફેસીંગ કરવામાં ઉદાસીનતા દાખવવામાં આવી રહી છે.